Ole Sohn (SF), 2000-04-05:
Jeg vil gerne sige, at SF finder, at det er en utrolig vigtig problemstilling, som rejses i beslutningsforslaget, som vi også generelt ser positivt på, om end vi er noget betænkelige ved formen, for sådan som vi læser det, sker der altså også en sammenblanding af fagretlige spørgsmål og arbejdsmiljømæssige spørgsmål, og det er ikke særlig heldigt.
Men det er væsentligt at få understreget, at chauffører, ikke mindst bybuschauffører, er blandt de hårdest belastede jobområder.
Derfor er jeg især glad for, at vi i forbindelse med finansloven har fået afsat midler til at skabe grundlaget for en større indsats på arbejdsmiljøområdet i det hele taget. Dér, hvor jeg mener man skal sætte ind i forbindelse med arbejdsmiljøreglerne, er i forbindelse med to ting.
Det er man nu i gang med mellem SiD og arbejdsgiverne, og de finder givetvis en løsning, som de finder er acceptabel.
Men det skal ikke afholde os fra også at tage spørgsmålet om arbejdsmiljødelen op politisk, for det er der fortsat et behov for. Derfor kan man sige det på den måde, at det, der sker mellem parterne i dag, er, at de har fået en mulighed for at skabe nogle løsninger, som ikke bare er acceptable, og som kan binde et overenskomstresultat sammen, men der skal også foregå en vurdering af, om det rent arbejdsmiljømæssigt kan holde vand.
Og kan det ikke det, jamen så må vi efterfølgende se på, om vi skal stramme arbejdsmiljøreglerne op.
til den arbejdsgruppe, som er nedsat mellem forskellige ministerier -
det er at se på udbudsmaterialet.
Og dér mener jeg faktisk at vi har nogle instrumenter, som trafikselskaberne ikke i tilstrækkeligt omfang har gjort brug af indtil nu, hvor man indtil nu primært har set på prisen.
Man har i øvrigt også i udbud fået prisen ned med en 15-20 pct.
Men det er helt åbenlyst, at den prisbesparelse kun er umiddelbar, for den betales med et dårligt arbejdsmiljø hos bybuschaufførerne, som bliver nedslidt hurtigere, og det giver dermed nogle afledte udgifter på sundhedssektoren.
Derfor bør man se på udbudsmaterialet, og her mener
jeg, at man - punkt et - kan lave en form for basisnorm for de centrale arbejdsmiljøstandarder, som under alle omstændigheder skal udfyldes i forbindelse med udbud.
Men - punkt to - man kan også hertil lave nogle yderligere punkter på en tjekliste, som skal fremgå af udbudsmaterialet, og som skal besvares i forbindelse med tilbudsgivning, sådan at man kan se, hvad entreprenøren agter at gøre for at sikre et ordentligt arbejdsmiljø.
Og som punkt tre skal der i udbudet være krav, som gør det muligt at opnå en relativ økonomisk fordel ved at tilbyde det bedst mulige arbejdsmiljø, herunder muligheden for at indgå en kontrakt, hvori der ligger et økonomisk incitament til at forbedre arbejdsmiljøet ud over det lovede, altså forstået på den måde, at hvis man kan skabe et bedre arbejdsmiljø end det, der er, man kan sige grundnormen, ja, så skal der være mulighed for, at man kan få en bonus, altså ved at man pludselig bruger arbejdsmiljødelen som en positiv faktor til at skabe nogle bedre forhold ikke bare for den enkelte medarbejder, men også for entreprenøren, som dermed kan få et muligt større overskud.
På den måde, ved at vende det hele om og bruge arbejdsmiljøet som et parameter for at skabe ikke bare bedre forhold for den enkelte, men også bedre økonomiske forhold for entreprenøren, tror jeg at vi kan komme utrolig langt.
Og vi har jo nogle gode erfaringer, specielt også omkring det ydre miljø, hvor en lang række af de miljøkrav, som samfundet har stillet til erhvervslivet, ikke har været en belastning for den enkelte virksomhed, men tværtimod har givet Danmark et forspring i forhold til eksport. Så på den måde er der nogle utrolig store gevinster ved at bruge ikke alene miljø, men også arbejdsmiljø som et positivt parameter til at skabe bedre forhold for den enkelte og for erhvervet.